Louis Le Hunsec

**Louis Le Hunsec** C.S.Sp. (1878–1954) var en fransk katolsk misjonsbiskop ble generalsuperior for Den Hellige Ånds kongregasjon fra 1926 til 1950. Han tilbrakte mesteparten av sin tidligere karriere som misjonær i Senegal fra 1903 til 1919.
## Liv og virke
### Bakgrunn
Louis Le Hunsec var sønn av Louis Pierre Le Hunsec og hans kone Marie-Thérèse Le Gouhir, som var bakere. 

Han gikk på gutteseminaret i Sainte-Anne d'Auray.

### Prest
I oktober 1897 sluttet han seg til Den Hellige Ånds kongregasjon (spiritanerne) i Orlu og fikk deretter et diplom i filosofi og en lisensiat i teologi i Roma. Han ble ordinert til prestden  21. september 1901 og avla sine siste løfter den 2. juli 1902.

Han underviste i filosofi ved seminaret i Chevilly i et år og fikk deretter tillatelse til å virke som misjonær i Senegal, hvor han arbeidet til 1919. Blant hans tislige oppgaver va  å veiledet han barna til admiral Paul Albert de Gueydon, kommandant for den franske marinestasjonen i Senegal i et år, noe som ga ham tid til å finne fotfeste. Deretter tilbrakte han fem år som aktiv misjonær blant diolaene i Casamance, den sørlige region av Senegal. Etter et opphold på flere måneder i Frankrike, virket han igjen i Dakar og Casamance, før han slo seg ned i Dakar hvor han jobbet som kurat, finansadministrator og til slutt generalvikar.

Den 4. september 1919 ble han utnevnt til generalrådet for sin orden. Han vendte tilbake til Paris for å lede sitt ordenssamfunn og dets kolonialseminar.

### Apostolisk vikar av Senegambia, titulærbiskop
Den 23. april 1920 utnevnte pave Benedikt XV ham til titulærbiskop av *Europus* og apostolisk vikar av Senegambia.

Han ble bispeviet i Paris den 30. mai 1920 av biskop Alexandre-Louis-Victor-Aimé Le Roy, generalsuperior for Den hellige ånds fedre, assistert av Raymond-René Lerouge, apostolisk vikar for Fransk Guinea, som selv nettopp var hatt blitt ordinert til biskop den 25. mai 1920, og fader Alfred Louis Keiling, apostolisk prefekt for Øvre Cimbebasia. 

Den 26. juni 1920 fikk Le Hunsec tilleggsansvaret til apostolisk prefekt av Senegal.

### Generalsuperior for spiritanerne
Den 26. juli 1926 ble han valgt til en tolvårsperiode som generalsuperior for Den hellige ånds fedre, og han fra seg sine andre oppgaver. Han ble gjenvalgt til nok en periode i 1938.

Den 24. februar 1945, som en anerkjennelse for sine 25 år som biskop, ble han utnevnt til titulærerkebiskop av *Marcianopolis*.

Han trakk seg som generalsuperior i juli 1950. Som pensjonist fortsatte han å bo i moderhuset til Den hellige ånds fedre i Paris, og han døde der 25. desember 1954 i en alder av 76 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Giacinto Placido Zurla (1769-1834) *1824
* Kardinal Antonio Francesco Orioli (1778-1852) *1833
* Kardinal Henri-Marie-Gaston Boisnormand de Bonnechose (1800-1803) *1848
* Biskop Abel-Anastase Germain (1833-1897) *1876
* Kardinal Alexandre Le Roy (1854-1938) *1892
* Biskop *Louis Le Hunsec* C.S.Sp. (1878-1954) *1920

## Litteratur
* Joseph Roger de Benoist: *Histoire de l'Église catholique du Sénégal du milieu du XV siècle à l'aube du troisième millénaire*, Karthala, Paris, 2008, s. 323-340
* Yves Bannalec, « Louis Le Hunsec : Ploemeurois et... archevêque », *Les cahiers du pays de Ploemeur*, no 21,‎ décembre 2011, s. 26-32 (ISSN 1157-2574)

## Referanser